Hyvät katsojat! Jatkamme Herra käyttää lääkäriä -sarjassa -
alavatsavaivojen selvittelyä. Viimeksi puhuimme ilmavaivoista, -
mitä niille voi tehdä ja mitä niiden takana mahdollisesti on.
Nyt ajattelin puhua jonkin verran ripulista.
Jokainen tietää, mitä ripuli on. Olemme saaneet sen matkoilla.
Meillä on ehkä ollut viruksen, bakteerin -
tai antibioottikuurin aiheuttama ripuli.
Antibioottiripulit voivat olla aika kiusallisia, jopa vaarallisiakin.
On olemassa hyvinkin hankalia antibiootteja, -
jotka saattavat jopa iholle levitettynä liuoksena tehdä ripulin.
Kyseessä voi olla vaarallinen Clostridium difficile -ripuli, -
joka vaatii sairaalahoitoa.
Kiinnostavaa on, että etenkin ko. ripulin suhteen on osoittautunut, -
että umpilisäkkeen rooli on tullut tässä merkittäväksi.
Jos henkilöltä on poistettu umpilisäke, -
hän on 6 kertaa alttiimpi saamaan Clostridium difficile -ripulin -
tietyn antibioottikuurin sivuvaikutuksena.
Yllätys, yllätys! Umpilisäke ei olekaan tarpeeton jäänne, -
vaan hyvin tarpeellinen bakteeri- varasto, joka ruiskuttaa suoleen -
takaisin ne omat ystävälliset bakteerimme.
Tätä ennen umpilisäke on toiminut immunologisena -
eli immuunisäätelyelimenä. Meissä ei ole mitään evoluutiomuseota -
eikä surkastuneita elimiä. Ne ovat täysin vanhentuneita väitteitä.
Niitä esittävät osoittavat suurta tietämättömyyttä.
Monet valittavat vastaanotolla ripulia.
Ensin täytyy määritellä, mikä se ripuli on.
Jos on vain muutama löysä uloste päivässä, -
sitä ei vielä pidetä ripulina. Jos sitä on jatkuvasti yli 3 krt/pv, -
niin silloin voidaan puhua kroonisesta ripulista.
Sen takana olevat syyt voivat olla moninaiset.
Tietysti ensin on suljettava ulkomaanmatkat pois.
Missä päin maailmaa? Mtä on syönyt? Mitä tauteja sillä alueella on?
Aika paljon on tullut giardiaa lähialueilta, Baltiasta -
ja Venäjältä, joissa voi olla vesijohtovesiongelmia.
Siellä voi olla ripulia ja sieltäkin voi saada giardian.
Sille on tyypillistä pitkä ripuli. Sen diagnoosissa on tärkeää, -
että ulostenäyte otetaan 3-4 krt, koska kystien erittyminen on -
ajoittaista ja sitä ei saada kiinni pelkästään yhdellä näytteellä.
Yleisohjeena voi sanoa, että meillä vesijohtovesi on turvallista juoda.
Ulkomailla siitä ei aina voi olla takeita.
Kannattaa juoda pullotettua vettä. Ja vielä oleellinen asia: -
siihen ei saa panna jääpaloja.
Jääpalat ovat paikkakunnan kraanavedestä.
Sieltähän se tauti sitten tulee. Siis ei jääpaloja. No ice!
Pullovettä juotaessa ollaan turvallisella alueella.
Tietyistä maista voi saada aika hankalan kaverin, ameban.
Sen kanssa ei ole leikkimistä. Se aiheuttaa pitkäaikaisen ripulin.
Se voi pesiytyä elimistöön ja vallata maksan -
ja tehdä sinne hankalia ameba- paiseita tai -rykelmiä.
Hankalinta on, jos se menee aivoihin -
ja aiheuttaa sinne amebaa olevan tumorin tai kasvaimen.
Siihen on joskus kuoltukin, joten kannattaa olla varovainen -
näitten juomien kanssa ulkomaanmatkoilla.
Mitä sairauksia on, jotka liittyvät ripuliin?
Kroonisen jatkuvan ripulin määritelmä on se, -
jos ulostuskertoja on yli 3/vrk, uloste on löysää tai vesimäistä -
ja ripuli on kestänyt 3-4 viikkoa tai enemmän, silloin tutkimuksiin.
Etenkin, jos siihen liittyy kuumeilu, mutta yleensä 3 krt/pv -
3-4 viikkoa löysä vetinen uloste.
Silloin kannattaa mennä tutkituttamaan asia.
Mitkä voivat olla pitkittyneitten ripulien syitä?
Aika monet tekijät voivat aiheuttaa pitkittynyttä ripulia.
Luettelen yleisimmät. Aina ensin haetaan yleisintä.
Jos vastausta ei löydy, niin sitten siirrytään harvinaisempaan.
Aiemmin olen jo sanonut, että lääketiede on eri syiden -
poissulkemista lähtien yleisimmistä harvinaisempiiin.
Näin sitten usein päästään perille diagnoosiin.
Yleisin syy on ärtyvän suolen oireyhtymä.
Puhutaan IBS:stä (Irritable Bowel Syndrome) -
eli ärtyvän suolen oireyhtymä. Aiemmin puhuttiin -
ärtyneestä paksusuolesta, mutta nykyään ärtyneestä suolesta.
Ärtymistä on näet usein myös ohutsuolessa.
Laktoosi-intoleranssi on käyty läpi moneen otteeseen.
Se on aika yleinen ripulin ja vatsaturvottelun syy.
Keliakia on hyvä muistaa. 2 % väestöstä sairastaa sitä.
Jos outoa jatkuvaa ripulia on, kannattaa ottaa keliakiakokeet, -
koska niitä löytyy. Ohutsuolen nukka on kulunut pois -
ja ravintoaineet eivät imeydy kunnolla.
Siksi sitä menee paksusuoleen liikaa ja uloste muuttuu vesimäiseksi.
Jotkut ravintoaineet voivat aiheuttaa ripulia, -
kuten esim. xylitoli ja sorbitoli, antibiootit tietysti, -
ja infektiot, jotka käytiin läpi. Sitten on ummetuslääkkeiden käyttö.
Jos ummetuslääkkeitä käyttää liikaa, voi saada ripulin.
Siitä selviäminen onkin sitten vähän haaste.
Kuten aiemmin todettiin, pitkäkestoinen happolääkkeiden -
tai refluksitaudin hoitoon käytetyt lääkkeet voivat myös tehdä ripulia.
Samoin jotkut lääkeaineet. Jos ei syytä löydy, -
niin kannattaa katsoa, mitä lääkkeitä syödään.
Netistä, lääkäriltä tai Pharmaca Fennica -teoksesta selviää, -
onko ko. lääkkeellä sivuvaikutuksena ripuli.
Nämä kannattaa kaikki käydä läpi.
Mutta sitten on tämä mörkö. Meillä räjähtäen lisääntyneet -
tulehdukselliset suolistosairaudet. Puhutaan IBD:stä, -
(Inflammatory Bowel Disease). Se on se, -
josta nyt kannattaa olla aika huolissaan.
Ko. sairaudet ohut- ja paksu- suolessa ovat todella -
räjähtämässä käsiin Suomessa. Niistä puhutaan lisää myöhemmin.
Miten ripulin itsehoito? Kannattaako hoitaa itse?
Jos se on jatkunut kuukauden 3 krt tai yli päivässä, -
niin silloin kannattaisi tutkia.
Jos lääketieteellisesti hoidettavaa syytä ei löydy, -
silloin voi kokeilla itsehoitoa.
Tarkkaillaan rutiinit: maitotuotteet, xylitoli, sorbitoli.
Voi kokeilla erilaisia muitakin ruoka-aineita ja jos selviää, -
ei lisätutkimuksia yleensä tarvita.
Jos selvää yhteyttä ruoka-aineisiin ei ilmene, -
silloin ei omahoitoa tule jatkaa omin päin yli 4 viikon jälkeen, -
vaan on syytä mennä lääkäriin.
Yleisperiaate ripulin suhteen siis on ripulin määritelmän mukaan, -
että yli 3 viikon ripulin vuoksi kannattaa mennä lääkäriin.
Erityisesti silloin, jos ulosteessa on verta.
Tämä ei tarkoita peräpukamaverta.
Jos vatsa on kova ja on pukamia, voi ulosteessa ja paperissa olla -
vähän kirkasta verta, niin tämä ei tarkoita sitä, -
vaan verta on ulosteen joukossa tai uloste menee hyvin tummaksi.
Sinne on vuotanut verta. Erityisen tärkeää on, -
jos yli 3-4 viikon ripuliin -
(3 krt/vrk) on liittynyt laihtumista, kuumeilua, -
pientäkin kuumeilua tai sairauden tunnetta.
Kuume kannattaa mitata aamulla ennen vuoteesta nousua.
Fyysinen aktiviteetti (liikkuminen, ponnistelu) voi jo sinänsä -
aiheuttaa kuumetta. Jos kuumetta on ennen vuoteesta nousua -
(kuumemittari yöpöydällä), mittaat sen ja merkkaat ylös.
Teet siitä tilaston ja näytät sitä lääkärille.
Tietysti lääkäri tulkitsee sitä riippuen sukupuolesta ja iästä.
Syy mennä lääkäriin on myös ripulin äkillinen alku.
Kaikki muutokset, kaikki ei-tavanomainen, pitää huomioida.
Jos se alkoi äkillisesti tai pahenee jatkuvasti -
ja yksi hälytysmerkki on öinen ripuli.
Se on syy hakeutua tutkimuksiin.
Jos ripuli on alkanut myöhäisessä keski-iässä tai yli 60-kymppisenä, -
silloin on myös syytä hakeutua lääkärin tutkimuksiin.
No, mitä tutkimuksia sitten tehdään?
Lääkäri päättää potilaan haastattelun jälkeen, -
mistä lähdetään purkamaan ja tutkimaan sitä.
Jos oireet viittaavat ärtyneeseen suolen oireyhtymään, -
se on niin tavallinen, ettei välttämättä laboratoriotutkimuksia tarvita, -
vaan tilannetta voidaan seurata hoito-ohjeiden jälkeen.
Usein tarvitaan kuitenkin veri- kokeita ja paksusuolen tähystys -
ja joskus ulostetutkimus, jos on ulkomaanmatkoja, -
jotta saadaan selville erilaiset bakteerit, parasiitit.
Jotkut aiheuttavat pitkäaikaista ripulia.
Kun diagnoosi selviää, annetaan asianmukaiset ruokavalio-ohjeet -
ja tarvittaessa lääkkeitä.
Sitten siirrytään laidasta toiseen. Ripulin vastakohta on ummetus.
Se on yleinen ja kovin kiusallinen vaiva.
Mitä vanhemmaksi ihminen tulee, sen laiskemmaksi suoli tulee -
ja sitä enemmän ummetusta. Sen hoito voi olla aika hankalaa, -
vaikeaa ja vaiva voi olla hyvin kiusallinen.
Ihmisen suoli tyhjenee normaalisti noin 8 tunnin välein.
On vielä normaalia, jos 3 krt/vrk käy tyhjentämässä suolen -
tai sitten joka 3. päivä. Siinä haarukassa on normaalitilanne.
Jos sitten mennän toisesta laidasta yli, -
niin tilanne on epänormaali.
Voidaan puhua ummetuksesta, -
kun suoli tyhjenee harvemmin kuin 3 kertaa/vko -
tai uloste on niin kiinteää, että ulostaminen on kivuliasta/vaikeaa.
Terveistä aikuisista ummetusta on noin 1-6 %:lla.
Iäkkästä henkilöistä jopa 80 % kärsii siitä enemmän tai vähemmän.
Ummetus on usein oireena ärtyneessä suolioireyhtymässä.
No, mitä ummetuksen syitä on?
Elintavat toki vaikuttavat ratkaisevasti suolen tyhjenemiseen.
Vähäinen liikunta on huono asia vatsan toiminnan kannalta.
Ruoan vähäinen kuitupitoisuus on täysi katastrofi suolen kannalta -
ja ilmeisesti myös liian vähäinen nesteiden saanti.
Nyt näyttää muotiin tulleen juoda kulaus pullosta silloin tällöin.
Kaikilla on vesipullo mukana ja siitä koko ajan kaulautellaan.
En tiedä, onko muoti lähtenyt erään filmitähden käytöksestä, -
mutta tässä on vaara juoda liikaa. Ei liika juominenkaan ole hyvä.
Ei se ole järkevää, mutta 2 l/vrk voisi olla nyrkkisääntö aikuiselle.
Toistuva ulostuksen pidättäminen voi myös johtaa ummetukseen.
Kun suoli ilmoittaa, että pitäisi mennä, niin sitten pitäisi mennä, -
jos se on suinkin mahdollista eikä lykätä ulostuskertaa.
Se ei ole hyvä juttu. Suoli toimii onneksi automaattisesti, -
kuten koko ruoansulatuskanava on automaattinen, mikä on helpotus.
Kun se ilmoittaa ulostustarpeesta, kaikki on siellä valmiina.
Tavallaan "ohjukset on ladattu asemiinsa".
Silloin sitä ei pidä torjua, koska se ei ole hyvä automatiikalle.
Ei pidä opettaa suolta tyhjenemään satunnaisesti ja harvoin, -
vaan noudattaa sen sisäistä käskyä mennä isolle hädälle.
Monet lääkkeet aiheuttavat valitettavasti ummetusta.
Voimakkaat kipulääkkeet tekevät sitä.
Yksi voimakas, aika suosittu kipu- lääke Panacod sisältää -
parasetamolia ja kodeiinia ja aiheuttaa kiusallista ummetusta.
Se on ongelma. Rytmihäiriölääke Verapamiili -
voi aiheuttaa ummetusta. Samoin monet psyykelääkkeet.
Eräät Parkinsonin tautiin käytettävät lääkkeet, -
rautavalmiseet ja nesteenpoisto- lääkkeet voivat tehdä sen.
Verenpainetaudissa/sydänviassa annetaan nesteenpoistolääkkeitä, -
jotka ajavat nestettä pois ja kuivattavat elimistöä.
Paksusuolen sisältökin kuivaa ja tulee ummetusta.
Eräissä aineenvaihduntasairauksissa esim. kilpirauhasen vajaatoiminta, -
on usein ummetusta. Jos on selittämätön ummetus, -
selittämätön painonnousu, paleleminen -
ja hiustenlähtö oireina ja vähän ahdistaa, -
niin kyseessä voi olla kilpirauhasen vajaatoiminta.
Ummetus voi olla siinä yksi aika hallitseva oire, -
jonka takaa paljastuu kilpirauhasen vajaatoiminta.
Joskus tuntuu, että on tullut vähän muotiin -
ylidiagnosoida kilpirauhasen vajaa- toimintaa ja käyttää -
kilpirauhashormoonia jopa kuin laihdutuslääkkeenä.
Siinä täytyy olla aika varovainen, että diagnoosi on varma.
Tiedetään, mitä tehdään eikä aleta manipuloida elimistöä -
tällaisella tässä tapauksessa "dopingaineella".
Annetaan kilpirauhaslääkettä ilman selvää diagnoosia vajaatoiminnasta.
Siinä kannattaa luottaa erikois- lääkärin arvioon.
Joissakin psyyken häiriöissä esiintyy ummetusta.
Esim. anoreksia nervosassa ja masennuksessa -
vatsan toiminta on hidastunut. Ummetus on yksi oire -
toiminnallisissa vatsavaivoissa.
Voiko ummetusta itse hoitaa?
Totta kai ja useimmat hoitavatkin sitä erilaisin konstein.
Hoidon perusta on sopivat muutokset ruokavaliossa, sopiva veden juonti, -
(ei liikaa, noin 2 l/vrk). Riittävä liikunta on erittäin tärkeä, -
koska vähän liikkuvilla vanhuksilla on usein ummetusta, -
jopa 80 %:lla.
Säännöllinen ulostamisrytmi on hurjan tärkeä.
Sitä ei voi liikaa painottaa, että on tietyt rutiinit.
Rutiinejahan tulee muutenkin ikääntyessä.
Ikäihmiset huomaavat, että heillä on rutiineja, -
mutta tässä se rutiini on todella hyvä ja tärkeä.
Se olisi hyvä muistaa. Lääkkeet ja muut toimenpiteet -
hoidossa ovat aina toissijaisia hoitomuotoja.
Muita pitäisi kokeilla ensin. Jokaisen ummetuksesta kärsivän -
pitäisi vakavissaan toteuttaa itsehoidon ohjeita.
Huom! Ne eivät vaikuta heti huo- menna, vaan ne otetaan käyttöön -
ja vaikutus tulee vasta ehkä parin kuukauden kuluttua.
Tämä on tärkeää muistaa. "Mä kokeilin, muttei toiminut."
Ei se toimikaan heti, vaan 1-2 kk:n viiveellä.
Ei pidä masentua, jos tämä ei lähde toimimaan, -
vaan olla kärsivällinen. Elintapamuutosten, -
liikunnan, kuidun käytön ym. pitää olla pysyviä, -
jotta niiden ummetusta ehkäisevä teho säilyisi. Muuten teho menee -
ja vaiva tietysti uusiutuu.
No, mitä sitten tehtäisiin? A ja O on kuitupituinen ruoka.
Ravinnon kuidut vähentävät ummetusta.
Aiemmin on jo useasti sanottu, -
että nyt syödään kuituja puolet vähemmän kuin 1950-60 -luvulla.
Tämä on erittäin paha ongelma, joka liittyy tosi moniin asioihin, -
joita olen pyrkinyt aina kertaamaan.
Äärimmäisen tärkeää on siis kuidun saanti.
Ilman sitä ummetusta ei saada pois.
Mitä kuitu sitten tekee? Se lisää suolen sisältöä, -
muuttaa sen kuohkeammaksi ja vangitsee siihen vettä.
Tämän jälkeen vatsa toimii mukavasti.
Kertauksen vuoksi: kaikissa kasvi- kunnan tuotteissa, juureksissa, -
kasviksissa, viljassa, hedelmissä, marjoissa on kuituja.
Tehokkaimmin suolen sisältöä lisää viljan kuitu, -
jota on täysjyväleivissä ja -puuroissa.
Kannattaa ainakin muistaa, -
että jos epäilee viljaongelmia, älä hylkää kaurapuuroa, -leipää.
Niitä voi yleensä aina käyttää.
Minun mielestäni optimisuositus olisi 50 g kuitua/pv.
Suomalaiset saavat tällä hetkellä vain vaivaiset 20 g/pv.
Kuitulisän on hyvä olla liukoista kuitua.
Siis mainitut apteekin purkista otettavat Vi-Siblin, Metamucil, -
Laxamucil ovat mielestäni parhaita.
Ne ovat hellävaraisia eivätkä ärsytä vatsaa.
Herkkävatsaiselle voivat leseet ym. olla vähän kovia ja raapivia.
Kuidun saanti kannattaa aloittaa pienin annoksin, -
1-3 krt/vrk esim. puoli mitallista nesteen kanssa.
Sitten vähitellen lisätä sitä sopivasti.
Suosittelisin, että yli 55-60-vuotiaat käyttäisivät -
50 g kuitua päivässä monestakin syystä säännöllisesti.
Siis varovainen aloitus, koska vatsa voi säikähtää, -
kun se on tottunut vain 20 g:aan kuitua päivässä.
Sitten tuleekin 50 g, niin se hätkähtää ja turvottaa.
Aloita siis varovasti ja pikkuhiljaa lisäilet kuitua.
Luumut ja viikunat sisältävät kuitujen lisäksi -
suolen toimintaa lisääviä aineita. On merkillinen juttu, -
että on vanha konsti, minkä kaikki suomalaiset lääkärit tietävät -
ja mitä käytetään kansainvälisestikin.
Otetaan mustia kuivattuja luumuja 7 kpl.
Huom! 7 kpl ja pannaan ne isoon juomalasilliseen vettä.
Tämä on tärkeää: pannaan se jääkaappiin yöksi.
Kaikki toimenpiteet ovat tärkeitä: 7 luumua isoon lasiin vettä, -
jääkaappiin yöksi. Aamulla juodaan se vesi. Voi ne luumutkin syödä.
Tämä on ihme juttu. Voi kokeilla kuivattuja viikunoitakin.
Tämä on mystinen juttu ja se kyllä toimii.
Sen lisäksi voi käyttää apteekin kuituvalmisteita.
Tätä vanhaa perinteistä konstia on lääkäreille opetettu varmaan -
50 tai liekö 100 vuotta ja kyllä se toimii.
Jos et usko, niin kokeile.
7 kuivaa mustaa luumua, lasil- linen vettä ja yöksi jääkaappiin.
Aamulla juodaan vesi ja luumutkin saa syödä.
Kas ihmettä! Vatsa lähtee toimimaan.
Muista myös, ettet hermostu.
Kuitulisän ym. vaikutus voi kestää 1-2 kk ennen kuin se toimii.
Tässä pitää olla sitkeä.
Ja se liikunta. En voi liikaa painottaa, että jos on laiska, -
niin suolikin toimii laiskasti. Lisäliikunta lieventää ummetusta.
Liikunnan laadulla ei ole sinänsä väliä.
Esim. reipas kävely sopii hyvin. Sauvakävely on hyvä.
Hyötyliikunta on hyvä. Halonhakkuu, veden kanto, kaikki askareet.
Kaikki liikunta on hyväksi. Muistutan vielä siitä, -
että ikäihmisille paras liikunta- muoto on - ei hölkkä -
vaan sauvakävely, joka vastaa hölkkää.
Se säästää niveliä ja antaa myös yläkropalle liikuntaa.
Sitten tulaan tähän, joka on A ja O: säännöllinen ulostamisrytmi.
Suoli pitää opettaa ja kouluttaa säännölliseksi.
Aamulla juodaan se lasillinen vettä jääkaapista (7 luumun vesi).
Aamupalan jälkeen mennään istunnolle.
Sinne mennään, vaikkei mitään tulisikaan.
Harjoittelua jatketaan useita viikkoja, vaikka aluksi ehkä turhaan.
Hyvä ulostamisasento auttaa peräsuolen tyhjentämistä.
Hyvä asento on, kun pöntöllä istu- essa polvet ovat lonkkia ylempänä.
Suomalaiset WC-istuimet ovat liian korkeita. Voi laittaa pallin -
jalkojen alle, että polvet ovat todella lonkkia ylempänä.
Niin se toimii. Voisin kertoa hauskan yksityiskohdan.
Asuin 7 vuotta Ranskassa eikä siellä ollut WC-istuimia.
Siellä oli reikä lattiassa. Ranska- laiset eivät kärsi ummetuksesta.
Tämä konsti on ihan ehdoton.
Näitä kulttuureja on vaikea opettaa WC-istuimiin. Niistä ei tykätä.
Kyykkykonsti on parempi, -
mikä tietysti meille on kauhistus.
Apteekkilääkkeitä voi käyttää ummetukseen.
Siinä täytyy olla varovainen. Se saa olla vain tilapäistä.
Varsinkaan suolta ärsyttäviä lääk- keitä EI SAISI käyttää jatkuvasti.
Jatkuva käyttö veltostuttaa viimei- setkin suolen sisäiset lihakset -
ja joudut ojasta allikkoon. Puhun ensi jaksossa vähän lisää -
lääkkeellisestä ummetuksen hoidosta.
Niitä paljon käytetään väärin ja ongelmat enenevät.
On hyvin tärkeää käyttää lääkkeellisiä ummetushoitoja oikein.
Jatketaan siitä seuraavalla kerralla.
Hyvä katsoja! Jos näistä ohjelmista on ollut sinulle hyötyä tai apua, -
niin voit tukea näiden ohjelmien tuottamista jatkossakin -
soittamalla numeroon 0600-10077.
Puhelun hinta on noin 10 euroa.
Voit myös laittaa ruudussa näkyvälle tilille haluamasi summan.
Laita viite, niin se kohdentuu tähän ohjelmaan.
Kiitos, kun olit mukana! Siunausta sinulle jatkossa!
Tekstitys: Tuula-Riitta Virrankare